CELEX: 32017D1195
Language: et
Date: 2017-07-04 00:00:00
Title: Nõukogu otsus (ÜVJP) 2017/1195, 4. juuli 2017, millega muudetakse otsust 2014/129/ÜVJP, millega edendatakse massihävitusrelvade leviku tõkestamise valdkonnaga tegelevate sõltumatute mõttekodade Euroopa võrgustikku massihävitusrelvade leviku vastase ELi strateegia rakendamise toetamiseks

5.7.2017   
            
            
               ET
            
            
               Euroopa Liidu Teataja
            
            
               L 172/14
            
         NÕUKOGU OTSUS (ÜVJP) 2017/1195,
   4. juuli 2017,
   millega muudetakse otsust 2014/129/ÜVJP, millega edendatakse massihävitusrelvade leviku tõkestamise valdkonnaga tegelevate sõltumatute mõttekodade Euroopa võrgustikku massihävitusrelvade leviku vastase ELi strateegia rakendamise toetamiseks
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 10. märtsil 2014 vastu otsuse 2014/129/ÜVJP (1).
            
         
               (2)
            
            
               Otsuses 2014/129/ÜVJP on artikli 1 lõikes 3 osutatud konkreetseid tegevusi sisaldavate projektide rakendamisperioodiks kehtestatud 36 kuud alates artikli 3 lõikes 3 osutatud rahastamislepingu sõlmimise kuupäevast.
            
         
               (3)
            
            
               Nõukogu võttis 3. aprillil 2017 vastu otsuse (ÜVJP) 2017/632, (2) millega pikendati otsuse 2014/129/ÜVJP rakendamisperioodi kuni 2. juulini 2017.
            
         
               (4)
            
            
               Rakendusüksus („massihävitusrelvade leviku tõkestamise ELi konsortsium“) taotles 19. juunil 2017 liidu luba pikendada otsuse 2014/129/ÜVJP rakendamisperioodi täiendavalt kuni 31. detsembrini 2017, et oleks võimalik korraldada 2017. aastal veel üks oluline iga-aastane massihävitusrelvade leviku tõkestamise ja desarmeerimise konverents ning jätkata massihävitusrelvade leviku tõkestamise ELi konsortsiumi internetiplatvormi haldamist ja ajakohastamist pärast 2. juulit 2017.
            
         
               (5)
            
            
               Otsust 2014/129/ÜVJP tuleks seetõttu muuta, et võimaldada selles käsitletud tegevuste täielikku rakendamist, ning pikendada vastavalt selle kehtivust,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2014/129/ÜVJP muudetakse järgmiselt.
   
               1)
            
            
               Artikli 1 lõike 3 punkt c asendatakse järgmisega:
               
                           „c)
                        
                        
                           vahendite tagamine kolmandate riikide ja kodanikuühiskonnaga nelja olulise iga-aastase konverentsi korraldamiseks massihävitusrelvade leviku tõkestamise ja desarmeerimise teemal, et edendada rahvusvahelisel tasandil massihävitusrelvade leviku vastast ELi strateegiat ning väike- ja kergrelvade alast ELi strateegiat ning samuti liidu institutsioonide ja liidus tegutsevate mõttekodade rolli kõnealuses valdkonnas, eesmärgiga suurendada liidu sellealase poliitika nähtavust ning esitada kõrge esindaja esindajatele aruandeid ja/või soovitusi;“.
                        
                     
         
               2)
            
            
               Artikli 3 lõige1 asendatakse järgmisega:
               „1.   Lähtesumma artikli 1 lõikes 3 osutatud tegevusi katvate projektide rakendamiseks on 4 034 254,15 eurot.“
            
         
               3)
            
            
               Artikli 5 lõige 2 asendatakse järgmisega:
               „2.   Otsust kohaldatakse alates 3. juulist 2017. See kaotab kehtivuse 31. detsembril 2017.“
            
         
               4)
            
            
               Lisas asendatakse 4. jaotis järgmisega:
               „4.   Kestus
               Käesolev otsus kaotab kehtivuse 31. detsembril 2017.“
            
         Artikkel 2
   Käesolev otsus jõustub selle vastuvõtmise päeval.
   
      Brüssel, 4. juuli 2017
      
         
            Nõukogu nimel
         
         
            eesistuja
         
         M. MAASIKAS
      
   
   
      (1)  Nõukogu 10. märtsi 2014. aasta otsus 2014/129/ÜVJP, millega edendatakse massihävitusrelvade leviku tõkestamise valdkonnaga tegelevate sõltumatute mõttekodade Euroopa võrgustikku massihävitusrelvade leviku vastase ELi strateegia rakendamise toetamiseks (ELT L 71, 12.3.2014, lk 3).
   
      (2)  Nõukogu 3. aprilli 2017. aasta otsus (ÜVJP) 2017/632, millega muudetakse otsust 2014/129/ÜVJP, millega edendatakse massihävitusrelvade leviku tõkestamise valdkonnaga tegelevate sõltumatute mõttekodade Euroopa võrgustikku massihävitusrelvade leviku vastase ELi strateegia rakendamise toetamiseks (ELT L 90, 4.4.2017, lk 10).